smcproject/ml-wiki-sentences huggingface dataset:
ഡിക്കൻസിന്റെ വീക്ഷണമാണ്‌ അതിലൊന്ന്; ഓസ്കാർ വൈൽഡിന്റേയും, ചെസ്റ്റർട്ടന്റെ സുഹൃത്തായിരുന്ന ജോർജ്ജ് ബർണാഡ് ഷായുടേയും നിലപാടാണ്‌ മറ്റൊന്ന്: സാമുവൽ ബട്ട്‌ലറുടെ മാതൃക പിന്തുടർന്ന്, വസ്തുസ്ഥിതിയെക്കുറിച്ചുള്ള അലസമായ അംഗീകൃത സങ്കല്പങ്ങളെ വൈരുദ്ധ്യാത്മകതയെ ആയുധമാക്കി ഹാസ്യവും സാമൂഹ്യവിമർശനവും വഴി വെല്ലുവിളിച്ചവരായിരുന്നു അവർ.
ഇതൊക്കെയാണെങ്കിലും ചെസ്റ്റർട്ടന്റെ ശൈലിയും ചിന്തയും അദ്ദേഹത്തിന്റെ സ്വന്തമായിരുന്നു.
അദ്ദേഹത്തിന്റെ നിഗമനങ്ങൾ മിക്കപ്പോഴും ഓസ്കാർ വൈൽഡിന്റേയും ഷായുടേയും കണ്ടെത്തലുകൾക്ക് വിരുദ്ധവുമായിരുന്നു.
പാഷണ്ഡികൾ (Heretics) എന്ന ഗ്രന്ഥത്തിൽ ചെസ്റ്റർട്ടൺ വൈൽഡിനെക്കുറിച്ച് പറയുന്നതിതാണ്‌:
അശുഭാപ്തി ഭാവത്തോടെയുള്ള സുഖാന്വേഷണത്തിന്റെ പാഠം, ഓസ്കാർ വൈൽഡിന്റെ ഛിന്നവും ശക്തവുമായ ചിന്തയിൽ കാണാം.
അത് ത്വരിതനിർ‌വൃതിയുടെ മതമാണ്‌; എന്നാൽ ത്വരിതനിർ‌വൃതിയുടെ മതം സന്തുഷ്ടരുടെയല്ല, തീരെ അസന്തുഷ്ടരായവരുടെ മതമാണ്‌.
കിട്ടുമെന്നുള്ളപ്പോൾ മൊട്ടുകൾ ശേഖരിച്ചുകൂട്ടുന്നത് സന്തുഷ്ടിയുടെ ലക്ഷണമല്ല; ഡാന്റെ കണ്ട അനശ്വരമായ റോസാപ്പുഷ്പത്തെയാണ്‌ സന്തുഷ്ടി ലക്ഷ്യം വയ്ക്കുന്നത്.
കൂടുതൽ ഹ്രസ്വതയോടെയും, വൈൽഡിന്റെ തന്നെ ശൈലിയെ അനുസ്മരിപ്പിച്ചുകൊണ്ടും, സൃഷ്ടിക്കുവേണ്ടി ത്യാഗങ്ങൾ അനുഷ്ടിക്കേണ്ടതിന്റെ ആവശ്യകതയെക്കുറിച്ച് ചെസ്റ്റർട്ടൺ യാഥാസ്ഥിതികത എന്ന കൃതിയിൽ ഇങ്ങനെ എഴുതി:
സൂര്യാസ്തമയങ്ങളെ വിലകൊടുത്തുവാങ്ങാനാവത്തതു കൊണ്ട് അവ വിലമതിക്കപ്പെടുന്നില്ലെന്ന് ഓസ്കാർ വൈൽഡ് പറയുന്നു.
പക്ഷേ ആ പറഞ്ഞത് തെറ്റായിരുന്നു; സൂര്യാസ്തമയത്തിനു നമുക്ക് വിലകൊടുക്കാനാകും.
നാം ഓസ്കാർ വൈൽഡല്ലാതിരിക്കുക എന്നതാണ്‌ അതിനു കൊടുക്കാവുന്ന വില.
ചെറ്റർട്ടണും ബർണാഡ് ഷായും പേരുകേട്ട സുഹൃത്തുക്കളായിരുന്നു.
തങ്ങളുടെ സം‌വാദങ്ങൾ അവർ ആസ്വദിച്ചു.
ഒരിക്കലും അഭിപ്രായ സമന്വയത്തിൽ എത്താനായില്ലെങ്കിലും, പരസ്പരം സൗമനസ്യവും ബഹുമാനവും അവർ നിലനിർത്തി.
തങ്ങൾ യോജിക്കാതിരിക്കുന്നത് എവിടെയൊക്കെയാണെന്നും എന്തുകൊണ്ടാണെന്നും ചെസ്റ്റർട്ടൺ വ്യക്തമാക്കി.
പാഷണ്ഡികൾ എന്ന കൃതിയിൽ അദ്ദേഹം ഷായെക്കുറിച്ച് എഴുതി:
ഏറെക്കാലത്തേയ്ക്ക് ഒട്ടേറെ മനുഷ്യരെ പിന്തിരിപ്പന്മാരായി മുദ്രകുത്തിയ മിസ്റ്റർ ഷായുടെ ജന്മസഹജമായ നല്ലബുദ്ധി, ജീവിച്ചിരിക്കുന്ന ഇരുകാലിമൃഗങ്ങളിൽ ആരിലും പുരോഗമനചിന്ത ഇല്ലെന്നു ഒടുവിൽ കണ്ടെത്തിയിരിക്കുന്നു.
മറ്റേതൊരാളും ഇതോടെ, പുരോഗമനവും മനുഷ്യനും തമ്മിൽ ചേരില്ലെന്നു ബോദ്ധ്യം വന്ന് പുരോഗമനത്തെ വേണ്ടെന്നു വച്ച് മനുഷ്യരോടൊപ്പം നിൽക്കാൻ തീരുമാനിക്കുമായിരുന്നു.
അത്രയെളുപ്പം ബോദ്ധ്യം വരുന്ന ആളല്ലാത്ത മിസ്റ്റർ ഷാ, മനുഷ്യരാശിയെ അതിന്റെ കുറവുകളോടെ ദൂരെയെറിഞ്ഞ്, പുരോഗതിക്കു വേണ്ടി മാത്രമുള്ള പുരോഗതിയെ പുണരാൻ തീരുമാനിച്ചു.
നമുക്കറിയാവുന്ന മനുഷ്യൻ പുരോഗമനദർശം പിന്തുടരാൻ അപ്രാപ്തനാണെന്നറിഞ്ഞപ്പോൾ, പുതിയൊരു ദർശനമല്ല, പുതിയതരം മനുഷ്യനെയാണ്‌ ഷാ ആവശ്യപ്പെടുന്നത്.
ഒരു കയ്‌പൻ ഭഷണം കുഞ്ഞിനെ തീറ്റാൻ വർഷങ്ങളോളം ശ്രമിച്ച് അത് ആ കുഞ്ഞിനു ചേരില്ല എന്നു തിരിച്ചറിഞ്ഞ പോറ്റമ്മ, ആ ഭക്ഷണം ദൂരെയെറിഞ്ഞ് വേറോന്ന് അന്വേഷിക്കുന്നതിനു പകരം ആ കുഞ്ഞിനെ ദൂരെയെറിഞ്ഞ് വേറൊരു കുഞ്ഞിനെ ആവശ്യപ്പെടുന്നതു പോലെയാണിത്.
അക്കാലത്ത് തലയുയർത്തിക്കൊണ്ടിരുന്ന പുതിയ ആധുനികതയുടെ പ്രതിനിധിയായിരുന്നു ഷാ.
അതിനുവിപരീതമായി നിന്ന ചെസ്റ്റർട്ടന്റെ വീക്ഷണം ക്രിസ്തുമതത്തോടു ചാഞ്ഞു നിന്നു.
യാഥാസ്ഥിതികത എന്ന കൃതിയിൽ അദ്ദേഹം എഴുതി:
ഇച്ഛയുടെ പൂജ, ഇച്ഛയുടെ നിരാസമാണ്‌..
ബർണാർഡ് ഷാ അടുത്തു വന്നിട്ട്, "എന്തെങ്കിലും ഇച്ഛിച്ചാലും", എന്നു പറഞ്ഞാൽ അതിന്റെ അർത്ഥം, "നിന്റെ ഇച്ഛയോട് എനിക്കെതിർപ്പില്ല" എന്നാണ്‌;  "ഇക്കാര്യത്തിൽ എനിക്ക് ഇച്ഛയൊന്നും ഇല്ല" എന്നു പറയുന്നതിനു തുല്യമാണത്.
പൊതു ഇച്ഛയെ നിങ്ങൾക്ക് മാനിക്കാനാവില്ല; കാരണം ഇച്ഛയുടെ ഹൃദയമായിരിക്കുന്നത് അതിന്റെ വ്യക്തിനിഷ്ടസ്വഭാവമാണ്‌.
ഇമ്മാതിരി വാദശൈലിയെ ചെസ്റ്റർട്ടൺ വിശേഷിപ്പിച്ചത് "സാമാന്യമല്ലാത്ത ബുദ്ധി"-യുടെ(uncommon sense) പ്രയോഗം എന്നാണ്‌.
അക്കാലത്തെ ജനകീയദർശനങ്ങളുടെ വക്താക്കൾ ബുദ്ധിമാന്മാരായി കാണപ്പെട്ടപ്പോഴും അസംബന്ധങ്ങളാണ്‌ പറഞ്ഞിരുന്നത് എന്നാണ്‌ അദ്ദേഹം സൂചിപ്പിച്ചത്.
ഈ നിലപാട് യാഥാസ്ഥിതികത -യിൽ മറ്റൊരിടത്ത് അദ്ദേഹം വീണ്ടും എടുത്തുപറയുന്നുണ്ട്:
"എല്ലാ കസേരകളും വ്യത്യസ്തങ്ങളാണ്‌" എന്ന് മിസ്റ്റർ എച്ച്.ജി.വെൽസ് എവിടെയോ പറഞ്ഞപ്പോൾ, അദ്ദേഹം ഉരുവിട്ടത് വെറും അബദ്ധം മാത്രമല്ല, വിരുദ്ധോക്തി(contradiction in terms) കൂടിയാണ്‌.
എല്ലാ കസേരകളും വ്യത്യസ്തങ്ങളാണെങ്കിൽ നിങ്ങൾക്ക് അവയെ "എല്ലാ കസേരകളും" എന്നു വിളിക്കുക കൂടി വയ്യ.
അതേ ഗ്രന്ഥത്തിൽ മറ്റൊരിടത്ത് അദ്ദേഹം ഇങ്ങനെ നിരീക്ഷിച്ചു:
നിയമരാഹിത്യത്തിന്റെ കാടൻ പൂജയും ഭൗതികമായ നിയമത്തിന്റെ പൂജയും ഒരേതരം ശൂന്യതയിൽ അവസാനിക്കും.
കൊടുമുടികൾ കയറിയ നീച്ച ഒടുവിൽ എത്തിച്ചേർന്നത് തിബറ്റിലാണ്‌.
ടോൾസ്റ്റോയ്-യോടൊപ്പം അദ്ദേഹം ഒന്നുമില്ലായ്മയുടേയും നിർ‌വാണത്തിന്റേയും നാട്ടിൽ കുത്തിയിരുന്നു.
അവരിരുവരും നിസ്സഹായരായിരുന്നു — ഒരാൾക്ക് എല്ലാ ബന്ധങ്ങളും നിഷിദ്ധമായിരുന്നപ്പോൾ അപരന്‌ എല്ലാ വിടുതലും വിലക്കപ്പെട്ടിരുന്നു.
ടോൾസ്റ്റോയ്-യുടെ ഇച്ഛ, എല്ലാ വിശേഷകർമ്മങ്ങളും തിന്മയാണെന്ന ബുദ്ധബോധത്തിൽ മരവിച്ചു നിന്നു.
നീച്ചയുടെ ഇച്ഛയെയാകട്ടെ, എല്ലാ വിശേഷ കർമ്മങ്ങളും നന്മയാണെന്ന തോന്നലിൽ മരവിച്ചു; വിശേഷപ്പെട്ട എല്ലാ കർമ്മങ്ങളും നന്മയാണെങ്കിൽ അവയൊന്നും വിശേഷപ്പെട്ടതല്ല.
ഇരുവരും വഴിത്തിരിവിൽ നിൽക്കുന്നു: ഒരാൾ എല്ലാ വഴികളേയും വെറുക്കുന്നു; അപരൻ എല്ലാ വഴികളും ഇഷ്ടപ്പെടുന്നു.
ഫലം എളുപ്പം ഊഹിക്കാവുന്നതേയുള്ളു: അവർ കവലയിൽ തന്നെ തുടരുന്നു.
പുരാതനരും ആധുനികരും, പാശ്ചാത്യരും പൗരസ്ത്യരും ആയ അരോഗമനസ്സുകളെല്ലാം, കത്തിക്കാളാൻ അനുവദിച്ചാൽ വിനാശകരമായേക്കാവുന്ന ഒരു ശക്തിയാണ്‌ ലൈംഗികത എന്ന കാര്യത്തിൽ ഏകാഭിപ്രായക്കാരായിരുന്നു; അതിനെ സ്വസ്ഥവും സുന്ദരവുമാക്കി നിലനിർത്താൻ, അതിന്റെ രഹസ്യസ്വഭാവത്തെ ഒരളവുവരെ നിലനിർത്തേണ്ടത് ആവശ്യമാണെന്നും അവർ സമ്മതിച്ചിരുന്നു.
ചെസ്റ്റർട്ടന്റെ എല്ലാ രചനകളിലും അബോധപൂർ‌വമെന്നോണം, നിശിതമായ അഭിപ്രായങ്ങളും നിരീക്ഷണങ്ങളും കടന്നു വന്നു.
"ബല്ലേഡ് ഓഫ് ദ വൈറ്റ് ഹോഴ്സ്" എന്ന ഇതിഹാസകാവ്യത്തിന്റെ മദ്ധ്യത്തിൽ അദ്ദേഹം നടത്തുന്ന ഒരു നിരീക്ഷണം പ്രസിദ്ധമാണ്‌:
അയർലണ്ടിലെ മഹാന്മാരായ ഗെയ്‌ലുകൾ
ദൈവം ഭ്രാന്തു പിടിപ്പിച്ചവരാണ്‌, കാരണം, അവരുടെ യുദ്ധങ്ങളെല്ലാം ഉല്ലാസകരവും, ഗാനങ്ങളെല്ലാം ദുഖഭരിതവുമാണ്‌.
നുറുങ്ങുകൾ ചെസ്റ്റർട്ടന്റെ സ്ഥൂലിച്ച ശരീരപ്രകൃതിയെ സംബന്ധിച്ചുള്ള പല കഥകളിൽ ഒന്നിതാണ്‌: ഒന്നാം ലോകമഹായുദ്ധകാലത്ത് ഒരു വനിത അദ്ദേഹത്തോട് "താങ്കൾ ഇപ്പോൾ യുദ്ധമുന്നണിയിൽ അല്ലാതിരിക്കുന്നതെന്ത്" എന്നു ചോദിച്ചു.   'നിങ്ങൾ അരികിലേയ്ക്കു മാറി നോക്കിയാൽ ഞാൻ അവിടെത്തന്നെയാണെന്നു കാണാം' എന്നായിരുന്നു ഇതിന്‌ അദ്ദേഹം കൊടുത്ത മറുപടി.
മറ്റൊരവസരത്തിൽ ചെസ്റ്റർട്ടൺ അശുപ്രകൃതിയായ സുഹൃത്ത് ബർണാഡ് ഷായെ കണ്ടപ്പോൾ "താങ്കളെ കണ്ടാൽ ഇംഗ്ലണ്ടിൽ ക്ഷാമമാണെന്നു തോന്നും" എന്നു പറഞ്ഞു.
"താങ്കളെ കണ്ടാൽ, അതിനു കാരണക്കാരൻ ആരാണെന്നു മനസ്സിലാവുകയും ചെയ്യും" എന്നായിരുന്നു ഷായുടെ മറുപടി.
ഒരു വലിയ സ്വരത്തെ നോവലിസ്റ്റ് പി.ജി.വൊഡ്‌ഹൗസ്  വിവരിച്ചത്,  "ജി.കെ. ചെസ്റ്റർട്ടൺ ഒരു തകരപ്പാളിയിലേയ്ക്കു വീണാൽ എന്നപോലെ" എന്നാണ്‌‌.
താൻ എവിടെയ്ക്കു യാത്രതിരിച്ചതാണെന്നത് പലപ്പോഴും മറന്നു പോയതിനാൽ ചെസ്റ്റർട്ടണ്‌ ലക്ഷ്യസ്ഥാനത്തേക്കുള്ള വണ്ടിയിൽ കയറാൻ കഴിയാതെ വന്നിട്ടുണ്ടെന്നു പറയപ്പെടുന്നു.
വിദൂരത്തുള്ള തെറ്റായ സ്ഥലത്ത് എത്തിയ ശേഷം അദ്ദേഹം ഭാര്യയ്ക്ക് ടെലഗ്രാം അയയ്ക്കുമായിരുന്നു.
ഒരിക്കൽ അതിൽ എഴുതിയിരുന്നത് ഇതായിരുന്നു:  "ഞാനിപ്പോൾ ഹാർബറോ ചന്തയിലാണ്‌.  എവിടെയാണ്‌ ഞാൻ ആയിരിക്കേണ്ടത്?"
അതിന്‌ അവർ ഒറ്റവാക്കിൽ ഇങ്ങനെ മറുപടി എഴുതി: "വീട്ടിൽ."
൧ "After first carefully turning them inside out".
൨ For the great Gaels of Ireland//Are the men that God made mad,//For all their wars are merry,//And all their songs are sad.
ജി.കെ. മൂപ്പനാർ ഇംഗ്ലീഷ് വിലാസം https://ml.wikipedia.org/wiki/G.
_Moopanar
തമിഴ്നാട്ടിൽ നിന്നുമുള്ള ഒരു കോൺഗ്രസ് നേതാവും സാമാജികനുമായിരുന്നു ജി.കെ. മൂപ്പനാർ (1931–2001).
മുൻ തമിഴ്നാട് മുഖ്യമന്ത്രി കെ കാമരാജിന്റെ ഏറ്റവും അടുത്ത അനുയായിരുന്നു.
തമിഴ്നാട്ടിൽ കോൺഗ്രസ് ജയലളിതയുടെ AIADMK യുമായി സഖ്യമുണ്ടാക്കിയതിൽ പ്രതിഷേധിച്ച് 1996ൽ പാർട്ടി വിട്ടു.
തമിഴ് മാനില കോൺഗ്രസ് എന്ന പുതിയ പാർട്ടി ഉണ്ടാക്കി.
ജി.കെ. വാസൻ ഇംഗ്ലീഷ് വിലാസം https://ml.wikipedia.org/wiki/G.
K._Vasan
ഇന്ത്യയുടെ മുൻ കേന്ദ്ര കപ്പൽ ഗതാഗത മന്ത്രിയാണ് ജി.കെ. വാസന് ‍.
മുൻ ഇന്ത്യൻ നാഷ്ണൽ കോൺഗ്രസ് അംഗമാണ്.
തമിഴ് മാനില കോൺഗ്രസ് സ്ഥാപകനായ ജി.കെ. മൂപ്പനാരുടെ മകനാണ്.
പിതാവിന്റെ മരണശേഷം അല്പകാലം പാർട്ടിയെ നയിച്ച ഇദ്ദേഹം പിന്നീറ്റ് ഇന്ത്യൻ നാഷ്ണൽ കോൺഗ്രസിൽ ലയിച്ചു.
മന്മോഹൻ സിങ് ആദ്യമായി നയ്ച്ച മന്ത്രിസഭയിൽ സഹമന്ത്രിയായിരുന്നു.
നിലവിൽ രാജ്യസഭാംഗമായ ഇദ്ദേഹം ആ പദവി വഹിക്കുന്നത് രണ്ടാം തവണയാണ്.
↑ ↑ ↑ ↑ ↑ ↑ 1 2
തൈമസ് ഗ്രന്ഥി ഇംഗ്ലീഷ് വിലാസം https://ml.wikipedia.org/wiki/Thymus Thymus Thymus ലാറ്റിൻ Thymus ഗ്രെയുടെ subject #274 1273 കണ്ണികൾ Thymus+gland
നെഞ്ചിൽ ശ്വാസനാളത്തിനുമുന്നിൽ, സ്റ്റേർണം എന്നറിയപ്പെടുന്ന നെഞ്ചെല്ലിനുപിന്നിൽ കാണപ്പെടുന്ന ഇരുദളങ്ങളുള്ള അന്തഃസ്രാവി ഗ്രന്ഥിയാണ് തൈമസ് ഗ്രന്ഥി .
ഒരു പ്രാഥമിക ലിംഫോയിഡ് അവയവമാണിത് (മറ്റൊന്ന് അസ്ഥിമജ്ജ ).
സെൽ മീഡിയേറ്റഡ് ഇമ്മ്യൂണിറ്റി നൽകുന്ന T ലിംഫോസൈറ്റുകളുടെ വികാസകേന്ദ്രവുമാണിത്.
എപ്പിത്തീലിയകലകളാണ് ഇവയുടെ മുഖ്യപ്രവർത്തന കേന്ദ്രം.
ഇവ ഇത്തരം ലിംഫോസൈറ്റുകളുടെ വികാസത്തിനും പ്രവർത്തനങ്ങൾക്കും സഹായിക്കുന്നു.
നവജാതശിശുക്കളിലും കൗമാരപൂർവ്വകാലഘട്ടത്തിലും ഏറെ പ്രവർത്തനസജ്ജമായ ഈ ഗ്രന്ഥി ക്രമേണ ചുരുങ്ങുകയും (Atrophy) തൈമസ് സ്ട്രോമ കൊഴുപ്പുകലയായി (ആഡിപ്പോസ് കല) മാറുകയും ചെയ്യുന്നു.
എങ്കിലും T ലിംഫോസൈറ്റുകളുടെ നിർമ്മാണം മുതിർന്നവരിലും അനുസ്യൂതം തുടരുന്നു.
കുട്ടികളിൽ ചാരനിറം കലർന്ന പിങ്ക് നിറത്തിലും മുതിർന്നവരിൽ മഞ്ഞനിറത്തിലും തൈമസിനെ കാണാം.
ജനനസമയത്ത് 10ഗ്രാം ഭാരമുണ്ട്.
കൗമാരഘട്ടം വരെ ക്രമാനുഗതമായി ഭാരം വർദ്ധിച്ച് 20-30 ഗ്രാം വരെയെത്തുന്നു.
വയസ്സായവരിൽ ഇതിന് 3-6 ഗ്രാം വരെയേ ഭാരമുണ്ടാകൂ.
പെരികാർഡിയൽ മീഡിയാസ്റ്റിന (ഹൃദയത്തെ ഉൾക്കൊള്ളുന്നതിന് ഇരുശ്വാസകോശങ്ങൾക്കുമിടയിലുള്ള സ്ഥലം)ത്തിൽ ഹൃദയത്തിലെ മുഖ്യരക്തക്കുഴലുകൾക്കടുത്തായി (മഹാധമനി, ശ്വാസകോശധമനി എന്നിവ) കഴുത്തിലും ഒൗരസാശയത്തിലും വരത്തക്കവിധത്തിൽ പ്രവർത്തനസജ്ജമായിരിക്കുന്നു.
Histology Minute structure of thymus.
Micrograph showing a thymic corpuscle (Hassall corpuscle), a characteristic histologic feature of the human thymus.
തൈമസിന് പൊതുവേ 5 സെ.
നീളവും 4 സെ.
വീതിയും 6 മി.മീ.
കനവുമുണ്ട്.
തൈമസിന് അനിയതമായ രണ്ട് ലോബുകളുണ്ട്.
ഓരോ ലോബിനും മൂന്നുകോശപാളികളുണ്ട്.
‌ ക്യാപ്സ്യൂൾ- തൈമസിന്റെ ബാഹ്യഭാഗത്തെ പൊതിയുന്ന സംയോജകകല (കണക്റ്റീവ് ടിഷ്യൂ).
കോർട്ടക്സ്-മധ്യപാളി.
സ്ക്വാമസ് എപ്പിത്തീലിയ കലകളും ലിംഫോസൈറ്റുകളും കൊണ്ട് പൂരിതമായിരിക്കുന്നു.
ലിംഫോസൈറ്റുകൾ വളർച്ച പ്രാപിച്ച് T ലിംഫോസൈറ്റുകളാകുന്നു.
(T-Thymus).
കോർട്ടക്സിനും മെഡുല്ലയ്ക്കുമിടയിൽ വാസ്കുലാർ കോർട്ടിക്കോമെഡുല്ലറി ഭാഗമുണ്ട്.
ലിംഫോസൈറ്റ് വികാസത്തിലെ ആദ്യപടികൾ നടക്കുന്നത് കോർട്ടക്സിലാണ്.
മെഡുല്ല- ഏറ്റവും ആന്തരപാളി.
കോർട്ടക്സിനെക്കാൾ കുറഞ്ഞ അളവിലാണ് ഇവിടെ റെട്ടിക്കുലാർ കോശങ്ങളുള്ളത്.
ലിംഫോയിഡ് കോശങ്ങളും കുറവാണ്.
വൃത്തരൂപമുള്ള (കോൺസെൻട്രിക്), വലപോലുള്ള, ഹാസൽസ് കോർപ്പസലുകൾ  (Hassall's corpuscles) ഇവിടെ കാണപ്പെടുന്നു.
ഇവയിൽ ഒന്നോ രണ്ടോ ഗ്രാന്യൂലാർ കോശങ്ങളുടെ ഒരു കേന്ദ്രഭാഗവും എപ്പിത്തീലിയോയ്ഡ് കോശങ്ങളുടെ ക്യപ്സ്യൂളുമുണ്ട്.
തൈമോസൈറ്റ് (പൂർണ്ണവളർച്ചയെത്താത്ത ലിഫോസൈറ്റ്) വികാസത്തിന്റെ തുടർച്ച ഇവിടെ നടക്കുന്നു.
കോർട്ടക്സിൽ വച്ച് T cell receptor gene rearrangement, പോസിറ്റീവ് സെലക്ഷൻ‍ എന്നിവ പൂർത്തിയാക്കി മെഡുല്ലയിലെത്തുന്ന തൈമോസൈറ്റുകൾ auto-reactive T-cells നെ ഒഴിവാക്കാനായി നെഗറ്റീവ് സെലക്ഷനുവിധേയമാകുന്നു.
തൈമിക് മെഡുല്ലറി എപ്പിത്തീലിയത്തിൽ AIRE ജീൻ പ്രകടമാകുന്നു.
തൈമസിന് രണ്ട് ലോബുകളുണ്ട്.
ഓരോ ലോബിനും നിരവധി ലോബ്യൂളുകളുമുണ്ട്.
ലോബ്യൂളുകൾ നേരിയ ഏരിയോലാർ കലകളാൽ ബന്ധിപ്പിച്ചിരിക്കുന്നു.
പ്രാഥമികലോബ്യൂളുകൾ വലിപ്പത്തിൽ വ്യത്യാസപ്പെട്ടിരിക്കുന്നു.
നിരവധി നോഡ്യൂളുകൾ അഥവാ ഫോളിക്കിളുകൾ കൊണ്ടാണ് പ്രാഥമികലോബ്യൂളുകൾ നിർമ്മിച്ചിരിക്കുന്നത്.
ഫോളിക്കിളുകൾക്ക് അനിയത ആകൃതിയാണ്.
ഇവ മിക്കതും പരസ്പരം പറ്റിച്ചേർന്നിരിക്കും.
1 - 2 mm വ്യാസമുള്ള ഇവയ്ക്ക് മെഡുല്ലറി, കോർട്ടക്സ് മേഖലകളുമുണ്ട്.
A CXR showing a normal thymus gland in a young child കോശവൈവിധ്യം
T ലിംഫോസൈറ്റുകൾക്കൊപ്പം B ലിംഫോസൈറ്റുകളുടേയും പ്ലാസ്മാ കോശങ്ങളുടേയും ന്യൂറോഎൻഡോക്രൈൻ കോശങ്ങളുടേയും ചെറിയസാന്നിദ്ധ്യമുണ്ട്.
തൈമസിന്റെ മുഖ്യഭാഗങ്ങളെല്ലാം എപ്പിത്തീലിയൽ- റെട്ടിക്കുലാർ കോശങ്ങളാൽ നിർമ്മിതമാണ്.
ക്യാപ്സ്യൂളിനടിവശത്ത് എപ്പില്ലീലിയകലകൾ ഒന്നോ രണ്ടോ കോശപാളിയായി കാണപ്പെടുന്നു.
രക്തപ്രവാഹം
ഇന്റേണൽ തൊറാസിക് ധമനി, സുപ്പീരിയർ തൈറോയിഡ് ധമനി, ഇൻഫീരിയർ തൈറോയിഡ് ധമനി എന്നിവയിൽ നിന്നുണ്ടാകുന്ന ചെറുധമനികൾ തൈമസിൽ പ്രവേശിക്കുന്നു.
തുടർന്ന് ഇടത് ബ്രാക്കിയോസെഫാലിക് സിര (ഇന്നോമിനേറ്റ് സിര), തൈറോയിഡ് സിര എന്നിവയിൽ (?) രക്തം പ്രവേശിക്കുന്നു.
വാഗസ്, സിംപതറ്റിക് നാഡീവ്യവസ്ഥ എന്നിവയിൽ നിന്ന് നാഡികൾ തൈമസിലെത്തുന്നു.
ഡിസെൻഡൻസ് ഹൈപ്പോഗ്ലോസൈ, ഫ്രെനിക് നാഡി എന്നിവയിൽ നിന്നുള്ള ശാഖകൾ തൈമസ് ക്യാപ്സ്യൂളിലെത്തുന്നു.
ധർമ്മം പ്രധാന ധർമ്മം രോഗ പ്രതിരോധ ശേഷി T ലിംഫോസൈറ്റുകളുടെ വികാസം
ചുവന്ന അസ്ഥിമജ്ജയിൽ നിന്നും പിറവിയെടുക്കുന്ന T ലിംഫോസൈറ്റുകൾ പൂർണ്ണവളർച്ച പ്രാപിക്കുന്ന മെച്യുറേഷൻ പ്രക്രിയ തൈമസ് കോർട്ടക്സിലാണ് പൂർത്തിയാകുന്നത് (Positive selection of Thymocytes).
ഇതിനുശേഷം ഇവ പെരിഫെറൽ ലിംഫോയിഡ് അവയവങ്ങളായ ലിംഫ് നോഡ്, സ്പ്ലീൻ, പേയേഴ്സ് പാച്ചസ്, ടോൺസിൽ എന്നിവിടങ്ങളിലെത്തുന്നു.
T ലിംഫോസൈറ്റുകളെ  CD4+, CD8+ എന്നിവയാക്കുന്നത് തൈമിക് ഹോർമോണുകളാണ്.
കുട്ടിക്കാലത്ത് തൈമസ് നീക്കംചെയ്യപ്പെട്ടാൻ സെല്ലുലാർ ഇമ്മ്യൂണിറ്റിയ്ക്ക് തകരാറ് സംഭവിക്കും.
തൈമോസിൻ ഹോർമോൺ
തൈമസിലെ എപ്പിത്തീലിയ കലകൾ ഉത്പാദിപ്പിക്കുന്ന തൈമോസിൻ എന്ന ഹോർമോൺ പ്രാഥമിക (പ്രോ)ലിംഫോസൈറ്റുകളെ (Hemtopoetic Progenitor Cells)പ്രതിരോധശേഷിയുള്ള T ലിംഫോസൈറ്റുകളാക്കുന്ന പ്രവർത്തനത്തെ ഉദ്ദീപിപ്പിക്കുന്നു.
തൈമസ് ഉത്പാദിപ്പിക്കുന്ന തൈമോപോയറ്റിൻ എന്ന പോളിപെപ്റ്റൈഡ് ഹോർമോൺ ഈ പ്രവർത്തനത്തിന് സഹായിക്കുന്നു.
കോശക്ലോണുകളെ നീക്കൽ
Autoreactive clones കോശങ്ങളെ (സ്വന്തം കോശആന്റിജനുകൾക്കെതിരെ പ്രവർത്തിക്കുന്ന കോശക്ലോണുകൾ)നീക്കം ചെയ്യുന്നതും തൈമസിലാണ്.
തൈമിക് അട്രോഫി
ഉയർന്ന അളവിൽ ലൈംഗികഹോർമോണുകൾ ഉത്പാദിപ്പിക്കപ്പെടുന്നതോടെ, കൗമാരകാലഘട്ടത്തിനുശേഷം തൈമസ് ഗ്രന്ഥി ചുരുങ്ങുന്നു.
തൈമസ് അട്രോഫി എന്നറിയപ്പെടുന്ന ഈ പ്രവർത്തനത്തിൽ എപ്പിത്തീലിയകലകളുടെ എണ്ണം കുറയുകയാണ് ചെയ്യുന്നത്.
ക്രമേണ കൊഴുപ്പുകലകളായ ആഡിപ്പോസ് കലകൾ അടിഞ്ഞുകടുന്നു.
(ഇൻവൊല്യൂഷൻ).
തൈമൂർ ഖാൻ
യുവാൻ രാജവംശത്തിലെ രണ്ടാമത്തെ രാജാവായിരുന്നു തൈമൂർ ഖാൻ (English: Temür Öljeytü Khan ( Mongolian : Өлзийт Төмөр ; Middle Mongol : ᠥᠯᠵᠡᠶᠢᠲᠦ ᠲᠡᠮᠦᠷ , Öljeyitü Temür ).
ചൈനീസ് ചക്രവർത്തി എന്നതിന് പുറമെ മംഗോളിയയുടെ ആറാമത്തെ മഹാഖാനായും തൈമൂറിനെ കണക്കാക്കുന്നു, എങ്കിലും മംഗോൾ സാമ്രാജ്യത്തിന്റെ വിഭജനത്തെ തുടർന്ന് ഇതൊരു നാമധേയ പദവി മാത്രമാണ്
യുവാൻ രാജവംശത്തിലെ നല്ലൊരു ഭരണാധികാരിയായിരുന്ന തൈമൂർ ഖാൻ സെൻജിൻ രാജകുമാരന്റെ മകനും കുംബ്ളെ ഖാന്റെ ചെറുമകനുമാണ് ആദ്യകാല ജീവിതം
തൈമൂർ ഖാൻ തന്റെ അച്ഛനമ്മമാരുടെ മൂന്നാമത്തെ മകനായിരുന്നു.
കുമ്പളൈ ഖാന്റെ ആദ്യത്തെ മകൻ ചെറുപ്പത്തിലേ മരിച്ചതിനാൽ തിമൂറിന്റെ അച്ഛൻ സെൻജിൻ കിരീടാവകാശിയായി എന്നാൽ 1286 ൽ അദ്ദേഹവും മരണമടഞ്ഞു.
എങ്കിലും കുമ്പളൈ ഖാൻ തിമൂറിന്റെ അമ്മയോട് പ്രത്യേക മമത കാണിച്ചിരുന്നു.
തൻറെ മുത്തച്ഛനെ പോലെ തൈമൂറും ബുദ്ധമതവിശ്വാസിയായിരുന്നു.
തൈമൂർ തന്റെ മുത്തച്ഛനെ പിന്തുടർന്നു 1287  ൽ നയാനിലെ വിപ്ളവവും മറ്റ് എതിരാളികളായ ബന്ദ്ധുക്കളെയും അടിച്ചമർത്തി.
കുമ്പളൈ ഖാൻ 1293 ൽ തൈമൂറിനെ കാരക്കോറം മേഖലയുടെ മേല്നോട്ടക്കാരനായി നിയമിച്ചു, ചഗതായ് രാജകുമാരന്മാർ അദ്ദേഹം മംഗോളിയ പ്രതിരോധിക്കുന്നിനിടയിൽ കീഴടങ്ങി.1294 ൽ കുമ്പളൈ ഖാന്റെ മരണത്തിനു ശേഷം തൈമോരും ജ്യേഷ്ഠൻ ഗെമ്മലയും തമ്മിൽ കിരീടത്തിനായി ഒരു മത്സരം നടന്നു.
ചെങ്കിസ് ഖാന്റെ എഴുത്തുകളിൽ കൂടുതൽ പ്രാവീണ്യം ആർക്കാണ് എന്ന് നോക്കുന്നതായിരുന്നു മത്സരം.
മത്സരത്തിൽ തൈമൂർ വിജയിക്കുകയും ചൈനയുടെ ചക്രവര്തിയാവുകയും ചെയ്തു.
ഭരണ കാലം യുവാൻ രാജവംശത്തിലെ തന്നെ നല്ലൊരു ഭരണാധികാരിയായിരുന്നു തൈമൂർ ഖാൻ.
കുമ്പലൈ ഖാൻ നൽകിയിട്ടു പോയ സാമ്രാജ്യത്തിനു വലിയ കൂട്ടിച്ചേർക്കലുകൾ നടത്തിയില്ലെങ്കിലും തൈമൂർ രാജ്യത്തെ നന്നായിത്തന്നെ സംരക്ഷിച്ചിരുന്നു.
തൈമൂർ കുമ്പളൈ ഖാൻ തുടങ്ങി വെച്ച പല സാമ്പത്തിക പരിഷ്കാരങ്ങളും മുന്നോട്ടുകൊണ്ടുപോയി.
തൈമൂർ തന്റെ രാജ്യത്തെ കുമ്പളൈ ഖാന്റെ പടയോട്ടങ്ങളിൽ നിന്നും മുറിവേറ്റ ഭാഗങ്ങളെ ഭേതപ്പെടാനനുവദിച്ചു.
തൈമൂറിനെ ഉദ്യോഗസ്‌ഥർ പല പല പ്രദേശങ്ങളിൽ നിന്നുള്ളവരും പല പല വംശങ്ങളിൽ നിന്നുള്ളവരുമായിരുന്നു.
ഇക്കാലത്താണ് തൈമൂർ കൺഫ്യൂഷിസത്തെ കുറിച്ച് കൂടുതലറിയുന്നതു.
അദ്ദേഹം കൺഫ്യൂഷ്യസിനെയും കൺഫ്യൂഷ്യസത്തയും വളരെ ആദരവോടെയാണ് കണ്ടിരുന്നത്.
കിരീടധാരണത്തിനു ശേഷം അദ്ദേഹം കൺഫ്യൂഷത്തിനെ തിരിച്ചുകൊണ്ടുവരാനുള്ള ശ്രമങ്ങളാരംഭിക്കുകയും, കൺഫ്യൂസിയൂസ് അനുയായികളുമായി കൂടുതൽ ബന്ധമുയള്ള ഹർഘസുനെ ഗ്രാൻഡ് ചാന്സലൊരായി നിയമിക്കുകയും ചെയ്തു.
എന്നാൽ തൈമൂറിനെ രാജസഭക്ക് കൺഫ്യൂസിയൂസിനെ എല്ലാ ആശയങ്ങളും ഉൾക്കൊള്ളാനായില്ല.
പാശ്ചാത്യ വ്യാപാരികൾക്ക് സഹായകമായി ധാരാളം മുസ്ലിം,ചൈനീസ് കാര്യക്കാരെ തൈമൂർ നിയമിച്ചിരുന്നു.
അതിൽ പ്രധാനപ്പെട്ട ഒരാളായിരുന്നു സയ്യിദ് അജാലിന്റ കൊച്ചുമകനായ ബയാൻ.
ടിബറ്റ് ഭരണരംഗത്തുള്ള ടിബറ്റൻ സാനിദ്ധ്യം പതുക്കെ പതുക്കെ കൂടിവന്നു.
ടിബറ്റിലെ ഖോണ് കുടുംബം ആദരിക്കപ്പെടുകയും അതിലൊരാൾ അദ്ദേഹത്തിന്റെ മരുമകനാവുകയും ചെയ്തു.
കുംബളൈ ഖാന്റെ കാലത്തുകൊണ്ടുവന്ന ലാവോയിസ്റ് വിരുദ്ധ നയങ്ങളെ അദ്ദേഹം തിരുത്തുകയും താവോവിസ്റ്റായ സാങ് ലിഉസനിനെ വിദ്യാഭ്യാസ അക്കദമിയുടെ മേധാവിയാക്കുകയും ചെയ്തു.
1304 ൽ തൈമൂർ വ്യാളി കടുവ മലയുടെ ഗുരുവിനെ തന്റെ പാരമ്പര്യ വിദ്യാലയത്തിന്റെ മേധാവിയാക്കുകയും ചെയ്തു.
അദ്ദ്ദേഹം മംഗോളിയയിൽ മദ്യത്തിന്റെ ഉൽപാധനവും വിതരണവും 1297ൽ തന്നെ നിരോധിച്ചിരുന്നു.
ഫ്രഞ്ച് ചരിത്രകാരനായ റെനേ ഗ്രൂസ്സെറ് തന്റെ പുസ്തകമായ സ്റെപ്പിസിലെ ചക്രവര്തിയിൽ ഇതെല്ലം തന്നെ വിവരിച്ചിട്ടുണ്ട്.
ദക്ഷിണ പൂർവ ഏഷ്യ അവലംബം René Grousset The Empire of Steppes Цэен-ойдов Чингис Богдоос Лигдэн Хутаг хүртэл 36 хаад
തൈര് ഇംഗ്ലീഷ് വിലാസം https://ml.wikipedia.org/wiki/Yoghurt Yogurt, full fat 100 g (3.5 oz)-ൽ അടങ്ങിയ പോഷകമൂല്യം ഊർജ്ജം 60 kcal 260 kJ അന്നജം 4.7 g - പഞ്ചസാരകൾ 4.7 g (*) Fat 3.3 g - saturated 2.1 g - monounsaturated 0.9 g പ്രോട്ടീൻ 3.5 g ജീവകം എ equiv.
27 μ g 3% റൈബോഫ്ലാവിൻ (ജീവകം B2) 0.14 mg 9% കാൽസ്യം 121 mg 12% (*) Lactose content diminishes during storage.
Percentages are relative to US recommendations for adults.
Source: USDA Nutrient database തൈര്
പാലിൽ നിന്ന് ഉത്പാദിപ്പിക്കുന്ന ഒരു ഭക്ഷ്യോൽപ്പന്നമാണ് തൈര് .
ഇത് പാനീയമായും കറികൾ ഉണ്ടാക്കുന്നതിനും ഉപയോഗിക്കുന്നുണ്ട്.
ഇന്ത്യയിലാണ് ഇത് കൂടുതലും ഉപയോഗിക്കുന്നത്.
ഉണ്ടാക്കുന്നവിധം
ലാക്റ്റോബാസിലസുകൾ എന്ന ഇനം ബാക്റ്റീരിയങ്ങളാണ് പാൽ പുളിപ്പിച്ച് തൈരാക്കുന്നത്.
കാച്ചിത്തണുപ്പിച്ച പാലിൽ അല്പം തൈര് (ഉറ) ചേർത്ത് 12 മണിക്കൂർ സൂക്ഷിച്ചാൽ പുളിച്ചുകിട്ടും.
സമയം കൂടുന്തോറും തൈരിന് പുളിപ്പ് വർദ്ധിക്കുന്നു.
തൈരിന്റെ രസം പുളിയാണ്.
ജഠരാഗ്നിയുമായി യോജിച്ചു പരിണമിക്കുമ്പോഴും അതിന്റെ രസം മാറുന്നില്ല.
ഇന്ത്യയിൽ വളരെ പ്രാചീനകാലം മുതൽ തൈര് (ദധി) പ്രചാരത്തിലുണ്ട്.
പാൽ പുളിച്ചു തൈരാകുന്നത് സൂക്ഷ്മാണുക്കളുടെ പ്രവർത്തനം മൂലമാണെന്ന് ലൂയി പാസ്ചർ കണ്ടുപിടിച്ചത് 19 ശ.
-ത്തിന്റെ മധ്യത്തിലാണ്.
തൈരിനു സമാനമായ പാലുത്പന്നങ്ങളാണ് യോഗർട്ട്, കെഫീർ, കുമിസ് എന്നിവ.
യൂറോപ്പ് , ഏഷ്യ , ആഫ്രിക്ക എന്നിവിടങ്ങളിൽ യോഗർട്ടിനാണ് അധികം പ്രചാരം.
കൊക്കേഷ്യൻ പർവതപ്രാന്തങ്ങളിൽ ഉപയോഗിക്കുന്ന കെഫീർ ഉത്പാദിപ്പിക്കുന്നത് കോലാട്, ചെമ്മരിയാട്, പശു എന്നിവയുടെ പാലിൽനിന്നാണ്.
റഷ്യയിൽ പ്രചാരമുള്ള കുമിസ് ഉണ്ടാക്കുന്നത് കുതിരപ്പാലിൽനിന്നാണ്.
ടാറോ (ബാൾക്കൻ ദ്വീപുകൾ), മസ്സുൻ (യു.എസ്.), ഗിയോസു, മെസ്സോർഡ്സ്, സ്കിർ എന്നിവയ്ക്ക് യോഗർട്ടിനോടു സാദൃശ്യമുണ്ട്.
ടാറ്റെ എന്ന ഇനം പാലുത്പന്നമാണ് സ്കാൻഡിനേവിയൻ രാജ്യങ്ങളിൽ തൈരിനു സമാനമായി ഉപയോഗിക്കുന്നത്.
തൈരും ഈന്തപ്പഴവും റംസാൻ നോമ്പ് വീടുന്നതിന് പശ്ചിമേഷ്യയിൽ ഉപയോഗിക്കുന്ന ശീലമുണ്ട്.
പുരാതനനാടോടി കാലഘട്ടം മുതലുള്ള തുർക്കികളുടെ ഭക്ഷണത്തിന്റെ ഭാഗമാണ് തൈര്.
പരമ്പരാഗതപാത പിന്തുടർന്ന്, തുർക്കികൾ ഏതാണ്ടെല്ലാ ഭക്ഷണവിഭവങ്ങൾക്കുമൊപ്പം തൈര് ചേർത്ത് ഉപയോഗിക്കുന്നു.
യോഗർട്ട് എന്ന പദം തുർക്കിഷ് ഭാഷയിൽ നിന്നുള്ളതാണ്.
പതിനൊന്നാം നൂറ്റാണ്ടിൽ മഹ്മൂദ് കാശ്ഗാരി എഴുതിയ ദിവാൻ ലുഗാത് അൽ തുർക്ക് (തുർക്കിഷ് ഭക്ഷണവിഭവങ്ങൾ) എന്ന ഗ്രന്ഥത്തിൽ തൈരിന്റെ ഔഷധഗുണങ്ങൾ വിവരിക്കുന്നുണ്ട്.
പതിനാറാം നൂറ്റാണ്ടിന്റെ ആദ്യ പകുതിയിലാണ് യോഗർട്ട് യൂറോപ്പിലെത്തിയത്.
ഫ്രഞ്ച് രാജാവ് ഫ്രാൻസിസ് ഒന്നാമന് (1515 -47) കലശലായ വയറിളക്കം ബാധിക്കുകയും അന്നാട്ടിലെ വൈദ്യന്മാർക്ക് അത് സുഖമാക്കാൻ കഴിയാതെ വരുകയും ചെയ്തപ്പോൾ, ഓട്ടൊമൻ തുർക്കിയിലെ സുൽത്താൻ സുലെയ്മാൻ അയച്ചു കൊടുത്ത അദ്ദേഹത്തിന്റെ കൊട്ടാരം വൈദ്യനാണ് അത് ഭേദമാക്കാൻ കഴിഞ്ഞത്.
അസുഖം മാറ്റുന്നതിന് യോഗർട്ടാണ് വൈദ്യനന്ന് മരുന്നായി ഉപയോഗിച്ചത്.
മേല്പറഞ്ഞവയെ എല്ലാം മൊത്തത്തിൽ കിണ്വിതക്ഷീരങ്ങൾ (fermented milk) എന്നാണ് പറയാറുള്ളത്.
ഇവയിൽ പ്രധാനമായി നടക്കുന്നത് സ്ട്രെപ്റ്റോകോക്കസ്, ലാക്റ്റോബാസിലസ് എന്നീ ബാക്റ്റീരിയങ്ങളുടെ പ്രവർത്തനഫലമായി ഉണ്ടാകുന്ന ലാക്റ്റിക് അമ്ലത്തിന്റെ ഉത്പാദനമാണ്.
കാലാവസ്ഥയും സൂക്ഷിക്കുന്ന രീതിയും അനുസരിച്ച് തൈരിൽ ഉൾക്കൊണ്ടിരിക്കുന്ന സൂക്ഷ്മാണുക്കളുടെ ഇനങ്ങൾക്ക് വ്യത്യാസമുണ്ട്.
കിണ്വിതക്ഷീരങ്ങൾ പ്രധാനമായും രണ്ടുതരത്തിലുണ്ട്-ലാക്റ്റിക് അമ്ലം ഉത്പാദിപ്പിക്കുന്നതും ലാക്റ്റിക് അമ്ളവും ആൽക്കഹോളും ഉത്പാദിപ്പിക്കുന്നതും.
തൈരിന്റെ സ്വതസ്സിദ്ധമായ മണത്തിനു കാരണം ഡൈഅസിറ്റിൻ എന്ന സംയുക്തമാണെന്നും സ്ട്രെപ്റ്റോകോക്കസ് സിട്രോഫിലസിന്റെ പ്രവർത്തനംകൊണ്ട് സുഗന്ധം മെച്ചപ്പെടുത്താമെന്നും 1955-ൽ അനന്തരാമയ്യ എന്ന ശാസ്ത്രജ്ഞനും സംഘവും കണ്ടെത്തുകയുണ്ടായി.
തൈരിൽ 3-5% കൊഴുപ്പ്, 3-4.5% പ്രോട്ടീൻ, 4-5% ലാക്റ്റോസ്, 0.5-0.8% ഖനിജ വസ്തുക്കൾ, 0.5-2.5% ലാക്റ്റിക് അമ്ലം എന്നിവ അടങ്ങിയിരിക്കുന്നു.
തൈര് ഉപയോഗിച്ച് വിവിധതരം കറികൾ തയ്യാറാക്കാറുണ്ട്.
പുളിശ്ശേരി കിച്ചടി കാളൻ തൈര് സാദം ഇവകൂടി കാണുക പാല് മോര് വെണ്ണ നെയ്യ് അവലംബം ബാഹ്യകണ്ണികൾ‍ Making Buttermilk Archived 2007-08-28 at the Wayback Machine .
തൈറിസ്റ്റർ ഇംഗ്ലീഷ് വിലാസം https://ml.wikipedia.org/wiki/Thyristor
തൈറിസ്റ്റർ എന്നത്  ഒരു  കൂട്ടം  അർദ്ധ ചാലക സ്വിച്ചിംഗ് ഉപകരണങ്ങളെ പൊതുവായി വിളിക്കുന്ന നാമമാണ്.
ഖരാവസ്ഥയിലുള്ള ഒരു അർദ്ധചാലക ഉപകരണമാണ് തൈറിസ്റ്റർ ( thyristor ) .
ഇതിൽ N-ടൈപ് , P-ടൈപ് പഥാർത്തങ്ങളുടെ നാലോ അതിലധികമോ  പാളികൾ അടങ്ങിയിരിക്കുന്നു.
ഇതിനു മൂന്നോ അതിലധികമോ സന്ധികളും (junctions)  ഉണ്ടാകും.
സിലിക്കൺ കൺട്രോൾഡ് റക്ടിഫയർ (SCR) ആണ് ഈ കുടുംബത്തിലെ ഏറ്റവും പ്രധാന പെട്ടതും ഏറ്റവും അധികം ഉപയോഗിക്കുന്നതും.
ആയതുകൊണ്ട് സിലിക്കൺ കൺട്രോൾഡ് റക്ടിഫയർ (SCR)  ലോകവ്യപകമായ് തൈറിസ്റ്റർ എന്നറിയപെടുന്നു.
തൈറിസ്റ്റർ കുടുംബത്തിലെ അംഗങ്ങൾ താഴെ പറയുന്നവയാണ് .
Circuit symbol for a thyristor An SCR rated about 100 amperes, 1200 volts mounted on a heat sink - the two small wires are the gate trigger leads സിലിക്കൺ കൺട്രോൾഡ് റക്ടിഫയർ (SCR) ഗേറ്റ് ടേൺ -ഓഫ്‌ തൈറിസ്റ്റർ (GTO) ട്രയോഡ് AC സ്വിച്ച് (TRIAC) സ്റ്റാറ്റിക്ക് ഇന്റക്ഷൻ തൈറിസ്റ്റർ (SITh) മോസ് കൺട്രോൾഡ് തൈറിസ്റ്റർ (MCT) ഡിസ്ട്രിബ്യൂട്ടഡ് ബുഫേർ - ഗേറ്റ് ടേൺ -ഓഫ്‌ തൈറിസ്റ്റർ (DB-GTO) ഇന്റഗ്രേറ്റെഡ്  ഗേറ്റ്  കമ്മ്യൂട്ടഡ്  തൈറിസ്റ്റർ (IGCT) മോസ് കംപോസിറ്റ് സ്റ്റാറ്റിക്ക് ഇന്റക്ഷൻ തൈറിസ്റ്റർ/CSMT റിവേസ്  കണ്ടക്റ്റിംഗ് തൈറിസ്റ്റെർ/ പ്രവർത്തനം
FIG -A  നോക്കുക.
നാല് പാളികൾ ഉള്ള ഒരു PNPN  സ്വിച്ചിംഗ്  ഉപകരണമാണിത്.
ഇതിനു മൂന്നു സന്ധികളുണ്ട്(JUNCTIONS).
J1 ,J2 , J3 എന്നിവയാണവ.
ഇതിനു മൂന്നു ബാഹ്യ ടെർമിനലുകൾ ഉണ്ട്.
ആനോഡ്(A ),കാതോഡ് (K),ഗേറ്റ്(G )  എന്നിവയാണവ.
ആനോഡിൽ കത്തോഡിനെ  അപേക്ഷിച്ച്  പൊട്ടൻഷ്യൽ  കൂടുതലായാൽ   
J1  - ഫോർവേഡ്‌ ബയസിംഗിലാണ് ,
J2  -റിവേഴ്‌സ്‌ ബയസിംഗിലാണ്,
J3  -ഫോർവേഡ്‌ ബയസിം ഗിലാണ് .
(ഫോർവേഡ്‌ ബയസിംഗ്‌,റിവേഴ്‌സ്‌ ബയസിംഗ്‌ കൂടുതലറിയാൻ ഡയോഡ് , റെക്റ്റിഫയർ എന്നീ താളുകൾ കാണുക).
ആനോഡിൽ കത്തോഡിനെ  അപേക്ഷിച്ച്  പൊട്ടൻഷ്യൽ  വളരെ അധികം കൂടുതലായാൽ  J2 അവലാഞ്ച് ബ്രേക്ക്‌ ഡൌൺ വിധേയമാകും, അപ്പോൾ  മൂന്നു സന്ധികളിൽ കൂടി വൈദ്യുതപ്രവാഹം ഉണ്ടാകുന്നു.
ഈ അവസ്ഥയെ കണ്ടക്ട്ടിംഗ് സ്റ്റേറ്റ് (CONDUCTING  STATE ) അഥവാ ഓൺ സ്റ്റേറ്റ് (ON STATE) എന്നറിയപെടുന്നു.
J2  റിവേഴ്‌സ്‌ ബയസിംഗ് ആയതിനാൽ ആനോഡിൽ നിന്നും കത്തോഡിലേക്ക് വൈദ്യുതപ്രവാഹം തടസ്സപെടുന്നു.
ഈ അവസ്ഥയെ ഫോർവേഡ് ബ്ലോക്കിംഗ് സ്റ്റേറ്റ് (FORWARD BLOCKING STATE)അഥവാ ഓഫ്‌ സ്റ്റേറ്റ് (OFF STATE) എന്നറിയപെടുന്നു.
ആനോഡിൽ കത്തോഡിനെ  അപേക്ഷിച്ച്  പൊട്ടൻഷ്യൽ കുറവായാൽ,
J1  - റിവേഴ്‌സ്‌ ബയസിംഗിലാണ്, 
J2  -ഫോർവേഡ്‌ ബയസിം ഗിലാണ് ,  
J3  - റിവേഴ്‌സ്‌ ബയസിംഗിലാണ് .
J1 ,J3    റിവേഴ്‌സ്‌ ബയസിംഗ് ആയതിനാൽ ആനോഡിൽ നിന്നും കത്തോഡിലേക്ക് വൈദ്യുതപ്രവാഹം തടസ്സപെടുന്നു.
ഈ അവസ്ഥയെ റിവേഴ്‌സ്‌  ബ്ലോക്കിംഗ് സ്റ്റേറ്റ് (REVERSE BLOCKING STATE)അഥവാ ഓഫ്‌ സ്റ്റേറ്റ് (OFF STATE)എന്നരിയപെടുന്നു.
ചരിത്രം A bank of six 2000 A Thyristors (white pucks).
സ്നബ്ബർ പരിപഥങ്ങൾ HVDC വൈദ്യുത പ്രസരണം ഒരു താരതമ്യ പഠനം പദവ്യുൽപ്പത്തി ഇത് കൂടി കാണുക റെക്റ്റിഫയർ അവലംബം
തൈറോയ്ഡൈറ്റിസ് ഇംഗ്ലീഷ് വിലാസം https://ml.wikipedia.org/wiki/Thyroiditis
തൈറോയ്ഡ് ഗ്രന്ഥിയുടെ വീക്കത്തെയാണ് തൈറോയ്ഡൈറ്റിസ് എന്ന് വിളിക്കുന്നത്.
ശരീരത്തിലെ പല ചപാചയങ്ങളെയും നിയന്ത്രിക്കുന്നതിനാവശ്യമായ, കഴുത്തിൽ സ്ഥിതിചെയ്യുന്ന ഗ്രന്ഥിയാണ് തൈറോയ്ഡ് ഗ്രന്ഥി.
തൈറോയ്ഡ് ഗ്രന്ഥിയുടെ വീക്കം മൂലം തൈറോയ്ഡ് ഹോർമോൺ സ്രവം കുറയുകയും ഹൈപ്പോതൈറോയിഡിസം എന്ന അവസ്ഥ വരികയും ചെയ്യുന്നു.
എന്നാൽ ചിലരിൽ തൈറോയ്ഡൈറ്റിസ് ഒരു രോഗലക്ഷണവും ഉണ്ടാക്കാറില്ല.
തൈറോയ്ഡൈറ്റിസ് എന്ന അസുഖം ഹാഷിമോട്ടോ തൈറോയ്ഡൈറ്റിസ് , പ്രസവാന്തര തൈറോയ്ഡൈറ്റിസ്, മരുന്നുമൂലമുണ്ടാകുന്ന തൈറോയ്ഡൈറ്റിസ്, പെട്ടെന്നുള്ള (അക്യൂട്ട്) തൈറോയ്ഡൈറ്റിസ്, റേഡിയേഷൻ തൈറോയ്ഡൈറ്റിസ്, റീഡൽ തൈറോയ്ഡൈറ്റിസ് എന്നിങ്ങനെ പല തരത്തിലുണ്ട്.
തൈറോയ്ഡൈറ്റിസ് മൂലം ഉണ്ടാകുന്ന ഹോർമോൺ വ്യതിയാനം മൂലം രോഗിക്ക് ക്ഷീണം, ഭാരക്കൂടുതൽ, വരണ്ട ചർമ്മം, ശോധനക്കുറവ് എന്നിവ സാധാരണയായി കണ്ടുവരുന്നു.
അപൂർവ്വമായി തടിപ്പ്, ശരീരഭാഗങ്ങളിൽ വേദന, ശ്രദ്ധക്കുറവ് എന്നിവയും കണ്ടുവരാറുണ്ട്.
ചിലപ്പോൾ പെട്ടെന്നുണ്ടാകുന്ന തൈറോയ്ഡൈറ്റിസ് കാരണം തൈറോയ്ഡ് ഗ്രന്ഥിക്ക് നാശം സംഭവിക്കുകയും, അങ്ങനെ ഗ്രന്ഥിയിൽ നിന്ന് അമിതമായി ഊറിവരുന്ന തൈറോയ്ഡ് ഹോർമോൺ രക്തത്തിലെത്തി ' തൈറോടോക്സിക്കോസിസ് ' എന്ന മാരകമായ അവസ്ഥ വരികയും ചെയ്യുന്നു.
ശരീരത്തിലെ രോഗപ്രതിരോധവ്യവസ്ഥയുടെ അപാകതകൊണ്ടോ, തൈറോയിഡ് ഗ്രന്ഥിക്കേൽക്കുന്ന ആഘാതം കൊണ്ടോ, ബാക്റ്റീരിയ , വൈറസ് മുതലായ സൂക്ഷ്മജീവികളുടെ പ്രവർത്തനം കൊണ്ടോ ആണ് സാധാരണയായി തൈറോയ്ഡൈറ്റിസ് ഉണ്ടാവുന്നത്.
തൈറോയിഡ് ഗ്രന്ഥിക്കെതിരായ ആന്റിബോഡികൾ ശരീരം വികസിപ്പിക്കുന്നതാണ് ചില തരം തൈറോയ്ഡൈറ്റിസിനു കാരണം.
ഇന്റർഫെറോൺ, അമിയോഡറോൺ തുടങ്ങിയ മരുന്നുകളുടെ പാർശ്വഫലമായി തൈറോയ്ഡൈറ്റിസ് ഉണ്ടാവാറുണ്ട്.
അസുഖം ബാധിച്ച വ്യക്തിയുടെ തൈറോയ്ഡ് ഗ്രന്ഥി വീർത്തുവരും.
എസ്.ആർ , തൈറോഗ്ലോബുലിൻ നിരക്ക്, റേഡിയോ അയഡിൻ അപ്ടേക്ക് ടെസ്റ്റ്, ബയോപ്സി എന്നിവയിലൂടെ രോഗം സ്ഥിതീകരിക്കാവുന്നതാണ്.
പുരുഷന്മാരെ അപേക്ഷിച്ച് സ്ത്രീകളിലാണ് തൈറോയ്ഡൈറ്റിസ് കൂടുതൽ കണ്ടുവരുന്നത്.
ഗ്രീഷ്മകാലത്തും, ഹേമന്തകാലത്തുമാണ് കൂടുതലായും ഈ അസുഖം കാണാറുള്ളത്.
ഹോർമോൺ റീപ്ലേസ്മെന്റ് തെറപ്പി ചില തരത്തിലുള്ള തൈറോയ്ഡൈറ്റിസിനു ഗുണം ചെയ്യും.
വീക്കം തടയാനുള്ള മരുന്നുകളും, ബീറ്റാ ബ്ലോക്കറുകളും തൈറോയ്ഡൈറ്റിസിനു ചികിത്സയായി നൽകാറുണ്ട്.
തൈര് സാദം ഇംഗ്ലീഷ് വിലാസം https://ml.wikipedia.org/wiki/Curd_rice
തെക്കേ ഇന്ത്യയിലെ ഒരു ഭക്ഷണവിഭവമാണ് തൈര് സാദം ( Curd rice ) ( Tamil -தயிர் சாதம் )( Telugu - పెరుగు అన్నం) (Kannada - ಮೊಸರು-ಅನ್ನ).
തെക്കെ ഇന്ത്യൻ സംസ്ഥാനങ്ങളായ കർണ്ണാടക , ആന്ധ്രപ്രദേശ് , തമിഴ് നാട് എന്നിവടങ്ങളിൽ ഇത് വളരെ വ്യാ‍പകമായി ലഭിക്കുന്ന ഒരു ഭക്ഷണവിഭവമാണ്.
ഇത് സാധാരണരീതിയിൽ വളരെ എളുപ്പത്തിൽ തയ്യാറാക്കാൻ പറ്റുന്ന ഒരു വിഭവമാണ്.
വേവിച്ച അരിയിൽ തൈര് ചേർത്താണ് ഇത് എളുപ്പത്തിൽ തയ്യാറാക്കുന്നത്.
മറ്റൊരു വിധം
അരി ഉടയുന്ന രീതിയിൽ വരെ വേവിക്കുക.
എന്നിട്ട് ഒരു കുഴമ്പ് രൂപത്തിലാകുമ്പോൾ അതിനെ ആറാൻ അനുവദിക്കുക.
പിന്നീട് ചെറുതായി അരിഞ്ഞ പച്ചമുളക് , ഇഞ്ചി , കറിവേപ്പില എന്നിവ ചേർക്കുക.
ചില സ്ഥലങ്ങളിൽ ഇത് കൂടാതെ ഉഴുന്ന് , കടുക് , ജീരകം എന്നിവയും ചേർക്കുന്ന പതിവുണ്ട്.
ഇതിനു ശേഷം ഇതിൽ തൈര് ചേർത്ത് നന്നായി ഇളക്കുന്നു.
ആവശ്യത്തിന് ഉപ്പ് ചേർത്താണ് ഇളക്കുക.